**1/D számú Melléklet  
Műszaki Ütemterv és Projektterv követelményei**

**Műszaki Ütemterv:**

Az műszaki ütemtervet a Szerződés 7. számú mellékleteként szükséges elkészíteni. Készítése során az engedélyezési, megrendelői jóváhagyások és a technológiai folyamatok tervezését figyelembe kell venni. Az elkészített ütemtervet az azt készítő szoftverrel elkészítetten is (elektronikus formátumban is) be kell nyújtani a nyomtatott példány mellett. Az ütemterv akkor megfelelő, ha

* a megajánlott rész- és véghatáridők egyértelműen azonosíthatóak;
* minden, a Versenyhelyszín Kialakítási Munkák átadásáig, ill. a Bontás utáni átadásig felmerülő, engedélyezési, terveztetési, kivitelezési, használatba vételi és üzembe helyezési feladatot tartalmaz, megjelölve a Megrendelő érdekkörébe eső döntési határidőket is;
* ezek a határidők a tevékenységek kapcsolatrendszere alapján kerültek megállapításra, azaz a teljesítéshez szükséges megelőző munkákat tartalmazzák, az egyes munkanemek kezdési és befejezési időpontjai fázisonként, illetve az egyes párhuzamos tevékenységet folytató Vállalkozók tevékenysége által elkülönülve megállapítható;
* aktualizálásra alkalmas;
* a szakági munkarészek tovább bontásra kerülnek olyan térben és időben jól elhatárolható rész munkafolyamatokra, amelyek kellőképpen beazonosíthatók;
* mindezen folyamatok egymásra hatását/kapcsolatit is ábrázolja, valamint minden egyes munkafolyamatnál jelöli a megrendelői ellenőrzések és jóváhagyások helyét és idejét;
* a műszaki teljesítésekkel összefüggésben az azokhoz tartozó pénzügyi teljesítés megállapítható;
* tartalmazza a megajánlandó és a kötelezetten betartandó részhatáridőket;
* tartalmazza a technológiai-, és gyártmánytervek elkészítésének idejét, a szükséges kiviteli tervek elkészítési idejét;
* tartalmazza az előregyártást, ill. előrendelést igénylő tételek megrendelési időpontját, illetve az előregyártási, szállítási időket;
* tartalmazza a kész anyagok helyszínre szállításának időpontját, illetve beszállításának ütemezését;
* tartalmazza Megrendelő más vállalkozói részére a munkaterület biztosításának időpontjait, azok munkavégzését;
* tartalmazza a Műszaki Átadás-átvételi Eljárás(ok) kezdési és befejezési időpontjait, hibajavítási időket az egyes területekre vonatkozóan;
* tartalmazza a mintáztatások időpontjait;
* tartalmazza a vízjogi üzemeltetési engedély és minden egyéb a használatbavételhez szükséges engedély megszerzéséhez szükséges engedélyezések, egyeztetések, mérések időpontját
* hetibontásban MS PROJECT – vagy azzal kompatibilis - szoftverrelkészüljön, havi frissítéssel (kiemelve a kötbérterhes részhatáridőket)

A Vállalkozó az aktualizált Műszaki Ütemterv egy példányát minden héten a tárgyhetet követő munkanapon köteles átadni a Megrendelőnek.

**Projektterv**

Vállalkozó köteles a Projekttervet a Szerződés 5.1.2. pontja szerinti tartalommal, a Megrendelői Ütemtervben meghatározott időpontig elkészíteni, amelyben részletezi:

1. a projekt kiinduló állapotát, ismertetve az indításkori állapotokat, pontosan meghatározva a rendezvénnyel kapcsolatos közterületeket, azok állapotának, funkcióinak leírását, valamint a Platform tervezett műszaki paramétereit.
2. a Vállalkozó organigramok megadásával ismerteti a cég felépítését, a döntési és ügykezelési folyamatokat, a döntési jogköröket, ezek projekttel kapcsolatos összefüggéseit. Ugyanígy ki kell dolgozni a projektirányítás és projektmenedzsment felépítését, döntési és ügykezelési folyamatát.
3. előzetesen megadja a megvalósítás feltételrendszerét, a megvalósítás folyamatában résztvevő szervezeteket (pl gyártók, szolgáltatók, beszállítók alvállalkozók bemutatása, szerepe, szerződéses struktúra bemutatása), a tevékenységek közötti összefüggéseket, prioritásokat.
4. organizációs terv

* Elrendezés (a beruházás közmű, közlekedési, magasépítési stb. létesítményeinek összefoglaló mérethelyes ábrázolása).
* Organizációs műleírás.
* Organizációs vázlatterv (minden területi igénnyel rendelkező, a Munkákkal összefüggő melléklétesítmények, szállítási utak, felvonulási épületek, depóniák, úszó munkagépek, esetleges úszóművek, stb. - telepítésének feltüntetésével, a létesítés irányának, a közműhálózatokra csatlakozási pontok és energia- és vízellátási hálózat feltüntetésével).
* A Munkák elvégzéséhez kapcsolódó műszaki eszközök felsorolása, építéstechnológiai és emelési tervek (ezeknek az eszközöknek és a nehéz, nagysúlyú szerkezeti elemeknek az építési területre való beszállításának útvonaltervét, felállításuk módjának megtervezését).
* Segédszerkezetek, állványtervek az élet és egészségvédelmi eszközök felsorolása, ill. szükséges tervei, elhelyezésük és felhasználásuk módjának tartalmazó előírások.
* Az építési folyamattervvel koordinált – a biztonságos kivitelezést szolgáló – az építéstechnológiai tervek figyelembevételével kialakított munkavédelmi intézkedési terv.
* Az organizációs vázlatterven kérjük megjeleníteni a meglévő és megmaradó, ill. védendő, helyreállítandó környezeti elemeket.
* A terven fel kell tüntetni a Versenyhelyszín mindazon területeit, melyen munkavégzés folyik.

Organizációs Műszaki Leírás tartalma:

* Kiindulási adatok (a Projekt megnevezése, helyszíne, a Projekt megvalósítása során közreműködő főbb gazdasági szervezetek megnevezése, a létesítmények főbb műszaki adatainak a felsorolása, az ütemezés főbb szempontjai, az esetleges kapcsolódó beruházások megemlítése).
* A közútkezelővel és a Vízügyi Hatósággal történő előzetes egyeztetések jegyzőkönyveit.
* A Versenyhelyszínnel kapcsolatos adatok (a terület leírása, tájolás, szintviszonyok, az ideiglenesen igénybe vehető köz- és egyéb területek, jellemző vízállás adtok,)
* A szállítási, anyagfogadási közlekedési körülmények, szükségessé váló korlátozások, az igénybe veendő végleges utak helyreállítása.
* Felszíni vizek elvezetése, szennyvíz tárolása, elszállítása
* A Vállalkozó által tervezett munkáslétszám a Versenyhelyszín Kialakítási munkák egyes időszakaiban..
* Az anyagtárolás-, raktározás szakszerű körülményeinek előírása és területigénye.
* Az építésgépesítés/ daruk beállása
* A felvonulási létesítmények telepítése.
* Munkavédelmi előírások a betervezett balesetlehárító létesítmények összefoglaló leírása, munka- védelmi állványok, védőtetők, védőkorlátok, különleges munkavédelmi korlátok és egyéb eszközök, utak biztosítása, forgalomkorlátozások, a nagynyomású vezetékek és kábelek, közelében végzendő munkák felsorolása.

1. szükséges meghatározni a 2017. június 29-július 02.-ig tartó Red Bull Air Race rendezvény lebonyolítójával, a Hungaroring Zrt-vel történő együttműködés feltételeit, amely tartalmazza a HD rendezvény kialakításával kapcsolatos esetleges átalakításokat, a rendezvények egymásra hatását, prioritásokat, intézkedési jogköröket.
2. Finanszírozási szükségletek, amely a Szerződés szerinti Díj mellett a Megrendelőt terhelik, mint például hatósági ügyintézés díj, stb.
3. Engedélyezési feladatok bemutatása alatt kérjük időbeni sorrendben meghatározni a Versenyhelyszín Kialakítási Munkákhoz és működtetéséhez szükséges engedélyeket, pl.: vízjogi üzemelési engedély, ÁNTSZ, Budapest Közút, FCSM stb.
4. Munkabiztonsági, tűzvédelmi és egészségügy: az érvényes jogszabályoknak (4/2002 II.20. SzCsM-EüM együttes rendelet) megfelelő BET összeállítása szükséges a kivitelezési és műszaki üzemeltetési tevékenységre. Tűzvédelemi szempontból a kialakításnál figyelembe kell venni a Tender Terv Műszaki leírás Tűzvédelmi fejezetét.
5. A Versenyhelyszín Kialakítási és Bontási Munkákhoz és a műszaki üzemeltetéshez el kell készíteni a Környezetvédelmi és Hulladékgazdálkodási Tervet, amelyben az MSZ EN ISO 14001:2005 szabvány szerint részletezni kell a létesítéssel és műszaki üzemeltetéssel kapcsolatos környezetvédelmi tennivalókat, és a különböző munkafázisokban keletkező hulladék kezelési eljárásokat.
6. Minőségbiztosítás tekintetében Vállalkozó elkészíti a Projekt Minőségbiztosítási Kézikönyvét, amelyben részletesen leírja a minőségbiztosítási rendszerének működését, működtetését.

Vállalkozó feladata a Projektterv frissítése, aktualizálása és Ütemtervkövetés.